paragraph_text: mini|desno|300px|Tipičan presjek kroz dvogled s [[Porro prizma|Porro prizmom.]] mini|desno|300px|Galilejanski dvogled. mini|desno|300px|Dvostruka Porro prizma. mini|desno|300px|Roof prizma. Dvogled ili binokular je optički instrument koji se sastoji od dva identična dalekozora, po jedan za svako oko, spojena jedan kraj drugoga, što omogućava promatraču da prilikom promatranja udaljenih predmeta koristi oba oka i vidi trodimenzionalnu sliku. Modernim je dvogledima s pomoću prizmi omogućeno skraćivanje instrumenta, pa je uporaba jednostavnija.<ref> dvogled, "Hrvatska enciklopedija", Leksikografski zavod Miroslav Krleža, www.enciklopedija.hr, 2015. Objektivi dvogleda su smješteni jedan pored drugog i njihova vizurna os je uperena u istu točku. Ovakav način rada omogućava promatraču da koristi oba oka prilikom promatranja udaljenih predmeta. Većina dvogleda je prilagođena nošenju u rukama iako postoje u raznim veličinama. Najmanji dvogledi se koriste za promatranje predstava, a najveći dvogled je Large Binoocular Telescope u jugoistočnoj Arizoni, Sjedinjene Američke Države. Za razliku od teleskopa ili dalekozora, dvogled daje trodimenzionalnu sliku. Kako su objektivi razmaknuti, svaki od njih daje malo drugačiju sliku što promatraču daje dojam dubine prostora.